Phasepoto ya ngwana ke tokomane e hlokehang hore ngwana a tsamayae ho ya naheng e nngwe. Phasepoto ya ngwana e fuwa bana ba Afrika Borwa ba ka tlasa dilemo tse 16. E sebetsa ho ya dinaheng tsohle ntle le ha ho boletswe ka mokgwa o mong. Yona e sebetsa bakeng sa dilemo tse 5 ho tloha letsatsing leo e ntshitsweng ka lona.
Tlatsa diforomo tsa kopo tsa BI-9 le BI-309 ofising efe kapa efe ya Ditaba tsa Lehae e haufi le wena. E romele hape le embasing le misheneng wa Afrika Borwa ha o etsa kopo o le ka ntle ho naha.
Romela dinepe tse pedi tsa moraorao tsa phasepoto.
Tumello ya batswadi ka bobedi kapa bahlokomedi e ya hlokeha pele ngwana a ka fuwa phasepoto.
Hlahisa setifikeiti sa ho hlokahala haebe motswadi e mong o hlokahetse.
Moo tumello e tswang ho mohlokomedi, mabaka a bohlokomedi a lokelwa ho bolelwa.
Tlasa mabaka a ikgethang mme ho sa kgonahale hore motswadi eo a fane ka tumello foromong ya kopo, tumello e ngotsweng fatshe ka lengolo e lokelwa ho fumanwa ho tswa ho motswadi ya leng siyo.
Moo motswadi a hanang ho fana ka tumello, lekgotla le nang le bokgoni le lokela ho etsa qeto ka taba ena. Khopi ya taelo ya lekgotla le tshwanetseng e lokela ho tsamaya le foromo ya kopo ya phasepoto.
Ha batswadi ba hladile, tumello ya batswadi ka bobedi e ya hlokeha ntlle le haebe taelo ya lekgotla e bolela ka mokgwa o mong.
Phasepoto ho ka fanwa ka yona dibekeng tse 6 ho isa ho tse 8.